LĪGUMS

**par aktīvā nodarbinātības pasākuma „Algoti pagaidu sabiedriskie darbi” īstenošanu Nr.\_\_\_\_\_\_**

Nodarbinātības valsts aģentūra (turpmāk – Aģentūra), tās Nodarbinātības pasākumu departamenta projekta koordinatora *(vārds, uzvārds)* personā, kurš/-a rīkojas saskaņā ar Aģentūras direktora 2024. gada 25. marta rīkojumu Nr. 1.1-1/83 “Par amatpersonu pilnvaru noteikšanu” no vienas puses, un

*(pašvaldības domes nosaukums)* (turpmāk – Pašvaldība), tās *(amatpersonas amats, vārds, uzvārds)* personā, kurš (-a) rīkojas saskaņā ar *(pārstāvības dokumenta nosaukums)*, no otras puses (turpmāk – Puse/Puses), noslēdz šādu līgumu (turpmāk – Līgums):

**1. Līguma priekšmets**

1.1. Atbilstoši Līguma noteikumiem Pašvaldība aktīvā nodarbinātības pasākuma „Algoti pagaidu sabiedriskie darbi” (turpmāk – Pasākums) īstenošanas laikā nodrošina Aģentūras norīkoto personu, kurām ir piešķirts bezdarbnieka statuss (turpmāk – dalībnieks), nodarbināšanu algotos pagaidu sabiedriskajos darbos (turpmāk – Pagaidu darbi), kas rada sociālu labumu sabiedrībai.

1.2. Pagaidu darbos nodarbina dalībniekus, kuri:

1. nesaņem bezdarbnieka pabalstu;
2. vēlas iegūt vai uzturēt darba iemaņas;
3. atbilst vismaz vienai no šādām mērķgrupām:
4. persona ar invaliditāti;
5. persona, kurai līdz vecuma sasniegšanai, kas dod tiesības saņemt vecuma pensiju, atlikuši ne vairāk kā pieci gadi;
6. persona bez darba bijusi vismaz 36 mēnešus;
7. persona pēc soda izciešanas ieslodzījuma vietā vai probācijas klients;
8. persona pieder pie etniskās minoritātes – romiem.

1.3. Ja algotu pagaidu sabiedrisko darbu ietvaros tiek sniegts atbalsts pašvaldībai dabas stihiju draudu vai to izraisīto seku novēršanā vai pašvaldības teritorijā ir izsludināta ārkārtējā situācija, Aģentūra var nepiemērot Līguma 1.2.3. apakšpunktā un 2.6.  punktā noteiktos ierobežojumus.

1.4. Lai īstenotu Pasākumu, Pašvaldība, atbilstoši Līguma pielikumam „Algotu pagaidu sabiedrisko darbu plāns”, bez nolūka gūt peļņu, izveido Pagaidu darbu vietas.

**2. Pagaidu darbu vietas**

2.1. Parakstot Līgumu, Pašvaldība apliecina, ka Pagaidu darbu vietas tiek izveidotas:

2.1.1. nekomerciāliem mērķiem Pašvaldības institūcijās (izņemot Pašvaldības komercsabiedrības), biedrībās vai nodibinājumos (turpmāk – Institūcijas);

2.1.2. no jauna vai tajās vismaz četrus mēnešus pirms dalībnieks uzsācis dalību Pasākumā nav tikusi nodarbināta neviena cita persona.

2.2. Pašvaldība slēdz sadarbības līgumu ar savā administratīvajā teritorijā esošām biedrībām vai nodibinājumiem (turpmāk – Sadarbības partneri), ja Pagaidu darbu vietas organizē Sadarbības partneri, kuru darbības mērķis, kā arī Pagaidu darbu aktivitāšu rezultātā sasniedzamais ieguvums ir saistīts ar sociālā labuma radīšanu sabiedrībai.

2.3. Pašvaldība neiesaista dalībnieku Pagaidu darbu īstenošanas vietā, kas izveidota Institūcijā, kurā dalībnieks bija nodarbināts pēdējo sešu mēnešu laikā pirms iesaistes Pasākumā (izņemot darba tiesisko attiecību dibināšanu uz noteiktu laiku).

2.4. Pašvaldība nodrošina dalībnieku nodarbināšanu Pagaidu darbos piecas dienas nedēļā (nepārsniedzot mēnesī noteikto darba dienu skaitu) sešas stundas dienā. Ja dalībnieks ir pusaudzis vecumā no 15 līdz 18 gadiem, Pašvaldība ievēro Darba likuma 37. panta ceturtajā, piektajā un sestajā daļā noteikto.

2.5. Pašvaldība nenodarbina bezdarbnieku Pagaidu darbos normatīvajos aktos noteiktajās svētku dienās un nakts stundās no plkst. 22:00 līdz plkst. 6:00.

2.6. Dalībnieku Pasākumā 24 mēnešu periodā iesaista ne vairāk kā četrus mēnešus (secīgi vai ar pārtraukumiem).

2.7. Pašvaldībai aizliegts Pašvaldības darbinieku aizvietot ar Pasākumā norīkotu dalībnieku. Pēc Aģentūras pieprasījuma Pašvaldības pienākums ir iesniegt visus dokumentus, lai pamatotu, ka attiecīgajā Pašvaldības Institūcijā nav pārkāpts Līguma 2.1.2. apakšpunktā noteiktais aizvietošanas aizliegums.

**3. Pagaidu darbu organizēšana**

3.1. Aģentūra norīko dalībniekus iesaistīties Pasākumā pieteikumu reģistrācijas secībā vai atbilstoši sarakstam, kurš sagatavots ievērojot Pašvaldības saistošajos noteikumos par dalībnieku prioritāru iesaisti Pasākumā (turpmāk – saistošie noteikumi) noteiktos kritērijus, ja šādi noteikumi ir apstiprināti, atbilstoši Līguma pielikumā noteiktajam laika grafikam un Pagaidu darbu vietu skaitam attiecīgajā mēnesī.

3.2. Ja Pašvaldībā ir pieņemti saistošie noteikumi:

1. Pašvaldība nodrošina, ka saistošajos noteikumos netiek iekļauti kritēriji, kas izslēdz mērķa grupai atbilstošu dalībnieku no iesaistīšanas Pasākumā;
2. Aģentūra līdz katra mēneša 20. datumam Pašvaldībai e-adresē nosūta dalībnieku sarakstu, kurā dalībnieki, kuri ir tiesīgi piedalīties Pagaidu darbos, ir sarindoti pieteikumu dalībai Pasākumā reģistrācijas secībā;
3. Pašvaldība, ievērojot saistošajos noteikumos noteiktos kritērijus, līdz katra mēneša 27. datumam Aģentūrai e-adresē iesniedz sarakstu, kurā dalībnieki, kuri ir tiesīgi piedalīties Pagaidu darbos, sarindoti tādā secībā, kādā tie būtu norīkojami dalībai Pasākumā.

3.3. Pašvaldība, saņemot norīkojumu Aģentūras CV un Vakanču Portālā (turpmāk - CVVP) dalībnieka dalībai Pasākumā, slēdz līgumu ar dalībnieku par Algotu pagaidu sabiedrisko darbu veikšanu (turpmāk – līgums ar dalībnieku), izmantojot Aģentūras mājas lapā [www.nva.gov.lv](http://www.nva.gov.lv) pieejamo veidlapu, uz norīkojumā norādīto laika periodu.

3.4. Pēc līguma ar dalībnieku noslēgšanas Pašvaldība vienas dienas laikā CVVP nosūta Aģentūrai informāciju par noslēgto līgumu.

3.5. Uzsākot Pagaidu darbus, Pašvaldība dalībniekiem norīko vienu vai vairākus darba vadītājus, kuri palīdz nostiprināt darba iemaņas un zināšanas, nodrošinot dalībniekiem spēju patstāvīgi veikt attiecīgos darba pienākumus pēc Pagaidu darbu pabeigšanas, kā arī veic Pagaidu darbu pārraudzību un dalībniekiem uzticēto pienākumu izpildes kontroli. Informāciju par norīkoto darba vadītāju Pašvaldība iesniedz CVVP. Līguma 3.9. punktā noteiktajos gadījumos darba vadītājs izsniedz Aģentūras mājas lapā [www.nva.gov.lv](http://www.nva.gov.lv) pieejamo veidlapu “Apliecinājums par dalību darba pārrunās” tiem dalībniekiem, kuri, izmantojot brīvu darba dienu, piedalīsies individuālajā darba meklēšanas plānā noteiktajā pasākumā vai darba pārrunās. Darba vadītāja prombūtnes gadījumā Pašvaldība nodrošina citu darba vadītāju.

3.6. Pašvaldībai ir pienākums vienas darbdienas laikā ar rīkojumu, norādot tajā atskaitīšanas iemeslus, atskaitīt dalībnieku no Pagaidu darbiem ar dienu, kad ir iestājies viens no šādiem nosacījumiem:

3.6.1. saņemta informācija no Aģentūras, ka dalībnieks ir zaudējis bezdarbnieka statusu vai atbilstību kādam no iesaistes kritērijiem;

3.6.2. dalībnieks objektīvu iemeslu dēļ turpmāk nevar piedalīties Pagaidu darbos (dalībnieks Pašvaldībai iesniedz iesniegumu);

3.6.3. dalībnieks Pagaidu darbu laikā atkārtoti nav ievērojis Pašvaldības darba kārtības noteikumus un darba vadītāja norādījumus;

3.6.4. dalībnieks Pagaidu darbu iesaistes periodā ir kavējis 14 darbdienas;

3.6.5. dalībnieks neattaisnoti kavējis Pagaidu darbus trīs darbdienas viena mēneša periodā;

3.6.6. veselības pārbaudē konstatēts, ka dalībnieka veselības stāvoklis neatbilst veicamajiem Pagaidu darbiem, un nav iespējams dalībniekam piedāvāt citu viņa veselības stāvoklim atbilstošu darbu;

3.6.7. Aģentūras pārbaudēs konstatēts, ka dalībnieks Pagaidu darbos iesaistīts Institūcijā, kurā bija nodarbināts pēdējo sešu mēnešu laikā pirms iesaistes Pasākumā (izņemot darba tiesisko attiecību dibināšanu uz noteiktu laiku);

3.6.8. Pašvaldība ir saņēmusi Līguma 10.2. un 10.3. punktā minēto Aģentūras rakstveida paziņojumu;

3.6.9. dalībnieks ir miris.

3.7. Pašvaldība 3.6. punktā minētā rīkojuma kopiju ievieto CVVP un vienas darbdienas laikā informē Aģentūru par rīkojuma izdošanu un ievietošanu CVVP.

3.8. Par attaisnotu kavējumu, kas nedod dalībniekam tiesības saņemt atlīdzības daļu par nokavēto dienu, tiek uzskatīts kavējums šādu dokumentāri pierādāmu iemeslu dēļ:

3.8.1. dalībniekam iestājusies pārejoša darbnespēja;

3.8.2. dalībnieks kopj slimu bērnu;

3.8.3. dalībnieks kārto valsts eksāmenu vai aizstāv diplomdarbu;

3.8.4. dalībnieks ir īslaicīgā prombūtnē, ja viņa tūlītēja klātbūtne Pagaidu darbos nav iespējama nepārvaramas varas, nejauša notikuma vai citu ārkārtēju apstākļu dēļ;

3.8.5. dalībnieks, pamatojoties uz Pašvaldībasrīkojumu, veic veselības pārbaudi ārstniecības iestādē;

3.8.6. dalībnieks ne ilgāk kā divas darbdienas nepiedalās Pagaidu darbos sakarā ar laulātā, vecāku, bērna vai cita tuva ģimenes locekļa nāvi;

3.8.7. dalībnieks, pamatojoties uz izsaukumu, ierodas izziņas iestādē, prokuratūrā, tiesā;

3.8.8. dalībniece (grūtniece) veic veselības pārbaudi pirmsdzemdību periodā;

3.8.9. dalībnieks ārstniecības iestādē nodod asinis.

3.9. Pašvaldība Pagaidu darbu īstenošanas ietvaros nodrošina iespēju dalībniekam divas reizes mēnesī saņemt apmaksātu brīvu dienu, iepriekš vienojoties ar darba vadītāju vai darba koordinētāju Pašvaldībā, lai varētu piedalīties individuālajā darba meklēšanas plānā noteiktajā pasākumā vai darba pārrunās. Lai apliecinātu dalību pārrunās, dalībnieks iesniedz Pašvaldībā darba devēja parakstītu apliecinājumu par dalību darba pārrunās.

3.10. Pašvaldība norīko darba koordinētāju, kas Pašvaldībā organizē Pagaidu darbu procesu. Darba koordinētājs organizē Pagaidu darbu vietu izveidi, koordinē darba vadītāju darbu, koordinē dalībnieku saraksta sagatavošanu un izdevumus pamatojošo dokumentu sagatavošanu un iesniegšanu Aģentūrai, kā arī iesniedz apdrošinātājam nepieciešamos dokumentus cietušā dalībnieka apdrošināšanas atlīdzības iespējamai izmaksāšanai. Darba koordinētāja darbnespējas gadījumā vai gadījumā, kad viņš nespēj veikt savus pienākumus, Pašvaldība nodrošina citu darba koordinētāju.

3.11. Pašvaldība, sadarbojoties ar Aģentūru, iesaista dalībniekus Pasākumā atbilstoši Līguma pielikumā noteiktajam Pagaidu darbu vietu skaitam, nodrošinot, ka izveidotajā Pagaidu darbu vietā dalībnieku iesaiste vai nomaiņa tiek organizēta četru nedēļu laikā. Ja četru nedēļu laikā pagaidu darba vietā netiek iesaistīts neviens dalībnieks vai nomaiņa netiek veikta, Pašvaldība un Aģentūra izvērtē Pagaidu darba vietas saglabāšanu.

**4. Līguma summa**

4.1. Aģentūra sedz izmaksas par dalībnieku nodarbināšanu Pagaidu darbos periodā, kas noteikts Līguma pielikumā, nepārsniedzot Līguma pielikumā noteikto Līguma summu, ko veido:

4.1.1. izmaksas Pagaidu darbos nodarbināto dalībnieku ikmēneša atlīdzībai, ko aprēķina, summējot Pagaidu darbu vietu skaitu katrā mēnesī un reizinot ar viena dalībnieka atlīdzību 300 EUR (trīs simti *euro*). Atlīdzību 300 EUR apmērā dalībnieks saņem par viena mēneša darba dienām, sešām stundām dienā. Ja dalībnieks Pagaidu darbos bijis nodarbināts mazāk darba dienu, nekā kalendāra mēnesī paredzēts, vai mazāk par sešām stundām dienā, atlīdzību aprēķina un izmaksā proporcionāli stundu skaitam, kurās dalībnieks piedalījies Pasākumā;

4.1.2. izmaksas darba koordinētāja ikmēneša dotācijai, ko aprēķina, mēnešu skaitu reizinot ar darba koordinētāja dotāciju 100 EUR (viens simts *euro*). Dotāciju darba koordinētājam piešķir 100 EUR apmērā proporcionāli nostrādātajām darba dienām.

4.2. Aģentūra sedz faktiskos izdevumus par Līguma 6.1.18. un 6.2.4. apakšpunktā minētajām veselības pārbaudēm ne vairāk kā 50 EUR (piecdesmit *euro*) apmērā katram Pasākumā iesaistītajam dalībniekam (ieskaitot tos norīkotos dalībniekus, kurus veselības stāvokļa dēļ nevar nodarbināt Pagaidu darbos).

4.3. Līguma summa sastāda maksimālās iespējamās izmaksas par dalībnieku nodarbināšanu Pagaidu darbos, izmaksas darba koordinētāja ikmēneša dotācijai un Līguma 4.2. punktā minētās izmaksas par veselības pārbaudēm. Norēķini tiek veikti saskaņā ar Līguma 7. sadaļā “Norēķinu kārtība” noteikto.

**5. Aģentūras pienākumi un tiesības**

5.1. Aģentūrai ir šādi pienākumi:

5.1.1. apdrošināt dalībniekus pret Pagaidu darbu vietās darba izpildes laikā notikušiem nelaimes gadījumiem;

5.1.2. ievērojot Līguma 3.2.2. apakšpunktu, nosūtīt Pašvaldībai līdz katra mēneša   
20. datumam dalībnieku sarakstu, ja Pašvaldības saistošie noteikumi ir pieņemti;

5.1.3. saskaņā ar Līguma 3.1. punktu norīkot Pagaidu darbos Pasākuma nosacījumiem atbilstošus dalībniekus;

5.1.4. pēc Pašvaldības ieniegto rēķinu saskaņošanas, ievērojot Līguma 7.1. un   
7.7. punktā noteiktos termiņus, nodrošināt maksājuma veikšanu Pašvaldībai par Pagaidu darbu izdevumiem;

5.1.5. veikt valsts sociālās apdrošināšanas obligātās iemaksas pensiju apdrošināšanai par Pagaidu darbos nodarbinātajiem dalībniekiem;

5.1.6. lēmuma pieņemšanas dienā informēt Pašvaldību par tiem Pagaidu darbos iesaistītajiem dalībniekiem, kuri zaudējuši bezdarbnieka statusu vai kuriem piešķirts bezdarbnieka pabalsts;

5.1.7. aptaujāt dalībniekus par apmierinātību ar Pagaidu darbiem;

5.1.8. ja Pasākums tiek finansēts no ESF Plus projekta „Pasākumi iekļaujošai nodarbinātībai” Nr. 4.3.3.2/1/24/I/002 finanšu līdzekļiem, izsniegt Pašvaldībai informatīvos materiālus izvietošanai Pasākuma īstenošanas vietā.

5.2. Aģentūrai ir šādas tiesības:

5.2.1. pieprasīt un saņemt Pašvaldības saistošo noteikumu aktuālās redakcijas kopiju;

5.2.2. izvērtēt Līguma izpildi no Pašvaldības puses;

5.2.3. veikt pārbaudes Pagaidu darbu īstenošanas vietās un Pašvaldībā, t. sk., iepazīties ar visiem Pašvaldībā esošiem, ar Pagaidu darbu īstenošanu un finansēšanu saistītiem dokumentiem, un informāciju par Pagaidu darbu vietām;

5.2.4. pieprasīt pārbaudes laikā konstatēto nepilnību novēršanu;

5.2.5. pieprasīt Pašvaldībai pārveidot Pagaidu darbu vietas atbilstoši Līguma 2.1. un   
2.7. punktā noteiktajiem Pagaidu darbu vietu izveides noteikumiem;

5.2.6. samazināt izveidoto Pagaidu darbu vietas Pašvaldībā, ja saskaņā ar Līguma   
3.11. punktā noteikto izveidotajā Pagaidu darbu vietā dalībnieku nomaiņa netiek organizēta četru nedēļu laikā;

5.2.7. palielināt Pagaidu darba vietu skaitu Līguma 6.2.3. apakšpunktā noteiktajā gadījumā.

5.2.8. pieprasīt atlīdzināt piešķirtos finanšu resursus, ja konstatēti Līguma pārkāpumi;

5.2.9. atteikt iespēju no jauna izveidot Pagaidu darbu vietas Pašvaldībā, tās Institūcijās vai pie Sadarbības partnera, ja konstatēti Līguma pārkāpumi.

**6. Pašvaldības pienākumi un tiesības**

6.1. Pašvaldība apņemas:

6.1.1. izveidot Pagaidu darbu vietas atbilstoši Līguma 2.1., 2.2. un 2.7. punktā noteiktajam;

6.1.2. informēt Aģentūru par pieņemtajiem Pašvaldības saistošajiem noteikumiem;

6.1.3. ievērojot Līguma 3.2.3. apakšpunktā noteikto, līdz katra mēneša 27.datumam nosūtīt Aģentūrai aktualizētu dalībnieku sarakstu.

6.1.4. ievērojot Līguma 3.5. punktānoteikto,nodarbināt dalībniekus Pagaidu darbos, palīdzot iegūt vai uzturēt darba iemaņas;

6.1.5. ja dalībnieku plānots nodarbināt Pagaidu darbos bērnu aprūpes, izglītības, veselības aprūpes iestādēs un citās iestādēs, kurās uzturas bērni, (turpmāk – iestādes, kurās uzturas bērni), Pašvaldība, pamatojoties uz Bērnu tiesību aizsardzības likuma 72. panta ceturtajā daļā noteikto un ievērojot šā likuma 72. panta piektajā un sestajā daļā noteikto, pārliecinās Iekšlietu ministrijas Informācijas centra pārziņā esošā Sodu reģistrā par norīkotā dalībnieka atbilstību Bērnu tiesību aizsardzības likumā noteiktajam un nodrošina, ka Pagaidu darbos netiek nodarbināta sodīta persona;

6.1.6. nodrošināt optimālu darba vadītāju skaitu Līguma 3.5. punktā minēto pienākumu efektīvai izpildei;

6.1.7. darba vadītāja darbnespējas gadījumā vai gadījumā, kad viņš nespēj veikt savus pienākumus, norīkot citu darba vadītāju;

6.1.8. norīkot darba koordinētāju Līguma 3.10. punktā noteikto pienākumu izpildei;

6.1.9. darba koordinētāja darbnespējas gadījumā vai gadījumā, kad viņš nespēj veikt savus pienākumus, norīkot citu darba koordinētāju;

6.1.10. atbilstoši Līguma 3.4. punktam, informēt Aģentūru par noslēgtajiem līgumiem ar dalībniekiem.

6.1.11. Līguma 3.6. punktā noteiktajā termiņā un noteiktajos gadījumos izdot rīkojumus par dalībnieku atskaitīšanu, un Līguma 3.7. punktā noteiktajā termiņā un kārtībā informēt Aģentūru un iesniegt rīkojumu kopijas;

6.1.12. instruēt un apmācīt dalībniekus par darba drošības un veselības aizsardzības, ugunsdrošības un citiem darba aizsardzības noteikumiem, nodrošinot darba aizsardzības prasību ievērošanu Pagaidu darbu vietās atbilstoši Darba aizsardzības likuma prasībām;

6.1.13. nodrošināt dalībniekus ar Pagaidu darbu veikšanai nepieciešamo inventāru un materiāliem, individuālajiem darba aizsardzības līdzekļiem;

6.1.14. nodrošināt pasākumus, kas nepieciešami pirmās palīdzības sniegšanai Pagaidu darbu vietās, kā arī pieejamību pirmās palīdzības sniegšanai nepieciešamo medicīnisko materiālu minimumam;

6.1.15. iestājoties nelaimes gadījumam Pagaidu darbu vietā, izmeklēt to saskaņā ar normatīvajiem aktiem par nelaimes gadījumu darbā izmeklēšanu un iesniegt apdrošinātājam nepieciešamos dokumentus cietušā dalībnieka apdrošināšanas atlīdzības iespējamai izmaksāšanai;

6.1.16. veikt Pagaidu darbos nodarbināto dalībnieku darba laika uzskaiti;

6.1.17. nodrošināt atlīdzības izmaksu Pagaidu darbos nodarbinātajiem par iepriekšējo mēnesi Pašvaldības noteiktajā izmaksas termiņā, bet ne vēlāk kā līdz kārtējā mēneša septītajam datumam, uz dalībnieka norādīto bankas konta numuru vai, izņēmuma gadījumos, pamatojoties uz dalībnieka iesnieguma pamata, atlīdzību izmaksāt skaidrā naudā. Izmaksāt dotāciju koordinētājam par iepriekšējo mēnesi Pašvaldības noteiktajā izmaksas termiņā;

6.1.18. nodrošināt Pagaidu darbos norīkotajiem dalībniekiem (ieskaitot tos Aģentūras norīkotos dalībniekus, kurus veselības stāvokļa dēļ nevar nodarbināt Pagaidu darbos) obligātās veselības pārbaudes (turpmāk - OVP) saskaņā ar Ministru kabineta 2009. gada 10. marta noteikumu Nr. 219 „Kārtība, kādā veicama obligātā veselības pārbaude” (turpmāk – MK noteikumi Nr. 219) 50. punktā un Ministru kabineta 2018. gada 24. jūlija noteikumos Nr. 447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” noteikto;

6.1.19. nodrošināt visu Pagaidu darbu īstenošanas kontrolei nepieciešamo dokumentu uzglabāšanu Līgumā norādītajā Pašvaldības adresē vai informēt Aģentūru, ja dokumenti tiek uzglabāti citā Pašvaldības adresē. Aģentūras vai tās uzraugošo iestāžu pārbaudes laikā nodrošināt piekļuvi dokumentu oriģināliem vai to atvasinājumiem ar juridisku spēku, kas apliecina Pagaidu darbu īstenošanu un darba vietas atbilstību Līguma 2.1. punktam, ar dalībniekiem noslēgtajiem līgumiem par Pagaidu darbu veikšanu, Līguma   
6.1.17. apakšpunktā minēto izmaksu apliecinošiem dokumentiem u.c., dokumentācijai, kas nepieciešama, lai pārliecinātos par saņemtā finanšu atbalsta izmantošanu atbilstoši Līguma nosacījumiem. Pastāvīgi aktualizēt ar Līguma īstenošanu saistīto dokumentāciju, t.sk., nodrošināt no Aģentūras saņemtā finansējuma izsekojamību par katru Pasākumā iesaistīto personu;

6.1.20. ievērojot pārbaudes aktā norādīto termiņu, iesniegt Aģentūrai informāciju par pārbaudes rezultātā konstatēto nepilnību novēršanu vai Līguma pārkāpumu novēršanu;

6.1.21. ne vēlāk kā piecu darbdienu laikā pēc pieprasījuma saņemšanas, iesniegt Aģentūrā pieprasīto informāciju un ar Pasākuma īstenošanu saistītos dokumentus, t.sk. dokumentus, kuri pamato saņemtā finanšu atbalsta izmantošanu atbilstoši Līguma nosacījumiem;

6.1.22. pēc Aģentūras pieprasījuma pārveidot Pagaidu darbu vietas atbilstoši Līguma 2.1.punktā noteiktajiem Pagaidu darbu vietu izveides noteikumiem;

6.1.23. atlīdzināt visus Līguma ietvaros Pašvaldībai pārskaitītos finanšu līdzekļus, ja tiek konstatēti Līguma pārkāpumi;

6.1.24. ja Pasākums tiek īstenots no ESF Plus projekta „Pasākumi iekļaujošai nodarbinātībai” Nr. 4.3.3.2/1/24/I/002 finanšu līdzekļiem, nodrošināt:

1. ka ar Līguma īstenošanu saistītā dokumentācija, t.sk. veikto maksājumu apliecinošo dokumentu oriģināli vai to atvasinājumi ar juridisku spēku, tiek glabāti vismaz līdz termiņam, kas izriet no Eiropas Savienības fondu 2021. – 2027. gada plānošanas perioda normatīvo aktu regulējuma par Pasākuma īstenošanu saistītu dokumentu glabāšanu;
2. nodrošināt Eiropas Savienības fondu publicitātes un vizuālās identitātes prasību izpildi atbilstoši normatīvo aktu par Eiropas Savienības fondu 2021. – 2027. gada plānošanas perioda publicitātes vadlīnijām Eiropas Savienības fondu finansējuma saņēmējiem, t.sk., ar Līguma izpildi saistītajos dokumentos norādīt ESF Plus projekta „Pasākumi iekļaujošai nodarbinātībai” nosaukumu un identifikācijas numuru – Nr. 4.3.3.2/1/24/I/002, un nodrošināt, ka Pasākuma īstenošanas vietās tiek izvietoti Līguma 5.1.8. apakšpunktā minētie informatīvie materiāli;
3. nodrošināt, ka, ievērojot Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 63. panta 9. punktā noteikto, Pasākuma ietvaros dubultā finansējuma risks ir novērsts:
   1. Pasākums netiek finansēts vai līdzfinansēts no citiem Eiropas Savienības finanšu avotiem, kā arī valsts un pašvaldību budžeta līdzekļiem;
   2. saskaņā ar grāmatvedības kārtošanu regulējošajiem normatīvajiem aktiem nepastāv viena un tā paša rēķina apmaksa divas reizes no dažādiem publiskajiem finansēšanas avotiem, kā arī iesniegtās Pasākuma īstenošanas izmaksas atbilst apstiprinātajam konkrētajam pasākumam un nav attiecināmas uz kādu citu pasākumu.

6.2. Pašvaldībai ir šādas tiesības:

6.2.1. pieņemt Pašvaldības saistošos noteikumus, kuros noteikti kritēriji attiecībā uz Pasākumā prioritāri iesaistāmiem dalībniekiem;

6.2.2. slēgt sadarbības līgumu ar Līguma 2.2. punktā minēto Sadarbības partneri, ievērojot Līguma 8.3. punktā noteikto;

6.2.3. ierosināt Līguma pielikumā noteikto Pagaidu darbu vietu skaita izmaiņas, iesniedzot rakstveida pieprasījumu Aģentūrai;

6.2.4. ja nepieciešams, nosūtīt Pagaidu darbos nodarbinātos dalībniekus uz ārpuskārtas (papildu) veselības pārbaudēm, ievērojot MK noteikumu Nr. 219 4.2.2.1., 4.2.2.4. un 4.2.2.5. apakšpunktā noteikto.

**7. Norēķinu kārtība**

7.1. Noslēdzot līgumu, līdz pārskata mēneša beigām, Pašvaldība izskata un iesniedz CVVP ģenerēto avansa rēķinu par pārskata periodā Pagaidu darbos nodarbināto atlīdzību un darba koordinētāja dotāciju (turpmāk – Avansa rēķins). Aģentūra veic maksājumu10darbdienu laikā pēc Avansa rēķina saņemšanas.

7.2. Ja Pašvaldība Pagaidu darbus īsteno, sadarbojoties ar Sadarbības partneriem, Avansa rēķinā Pašvaldība iekļauj arī pie Sadarbības partneriem nodarbināto atlīdzību.

7.3. Pašvaldība CVVP sadaļā “Nodarbinātās personas” katram dalībniekam ievada kārtējā periodā nostrādātās stundas un kavējumus. Piecu darba dienu laikā pēc mēneša beigām, Pašvaldība CVVP iesniedz Atskaiti par mēnesi. Atskaitē norāda dalībnieku nostrādātās stundas, kavējumus, darbu koordinētāju nostrādātās dienas, izdevumus par dalībniekiem veiktajām veselības pārbaudēm, pievieno OVP izdevumus pamatojošo dokumentu kopijas. Atskaitei pievieno dokumentus par dalībnieka attaisnotajiem kavējumiem pārskata mēnesī.

7.4. Ja Pašvaldība Pagaidu darbus īsteno sadarbībā ar Sadarbības partneriem, Pašvaldība Atskaitē sniedz ziņas arī par Pagaidu darbu īstenošanu Sadarbības partneru izveidotajās darba vietās.

7.5. Aģentūra pārbauda no Pašvaldības saņemtos Līguma 7.3. punktā minētos dokumentus un informē Pašvaldību, ja nepieciešams iesniegt precizētu Atskaiti trīs darbdienu laikā.

7.6. Aģentūra, divu darbdienu laikā pēc Līguma 7.3. punktā minēto dokumentu vai 7.5. punktā minēto precizējumu saņemšanas un pārbaudes Bezdarbnieku uzskaites un reģistrēto vakanču informācijas sistēmā, saskaņo Atskaiti. Pēc perioda Atskaites apstiprināšanas tiek izveidots rēķins (turpmāk – Perioda rēķins), kurā iekļauj mēneša faktiskos izdevumus, t.sk. par veselības pārbaudēm, saņemtā avansa summu un rezultātu (pārmaksāts vai nesamaksāts). Pašvaldība CVVP izskata un iesniedz Perioda rēķinu.

7.7. 10 darbdienu laikā pēc Perioda rēķina saņemšanas Aģentūra veic norēķinu ar Pašvaldību, ja rēķina summa ir lielāka par samaksāto avansu.

7.8. Ja Pašvaldības atkārtoti iesniegtie dokumenti neatbilst Līguma noteikumiem, Aģentūra aptur finanšu līdzekļu ieskaitīšanu līdz Līguma noteikumiem atbilstošu dokumentu iesniegšanai.

7.9. Avansa rēķini par turpmākajiem mēnešiem tiek ģenerēti CVVP. Pašvaldība izskata un CVVP iesniedz rēķinu līdz pārskata mēneša 20. datumam. Avansa rēķinā tiek iekļauta pārmaksātā summa par iepriekšējo pārskata mēnesi, saskaņā ar Atskaitē norādīto, izņemot gadījumus, ja tiek mainīts Pasākuma finansēšanas avots. Pasākuma finansēšanas avota maiņas gadījumā, Pašvaldība atmaksā Aģentūrai pārmaksāto summu par iepriekšējo pārskata mēnesi piecu darba dienu laikā pēc Atskaites saskaņošanas Aģentūras kontā atbilstoši finansējumam.

7.10. Konstatējot, ka ir iesniegta un apstiprināta kļūdaina atskaite, Pašvaldība precizētu atskaiti iesniedz Agentūras e-adresē \_DEFAULT@90001634668. Ja CVVP ģenerētais rēķins ir nekorekts, Pašvaldība sagatavo strukturētu elektronisku rēķinu un iesniedz Aģentūras e-adresē EINVOICE@90001634668. Ja Pasākums tiek īstenots no ESF Plus projekta „Pasākumi iekļaujošai nodarbinātībai” Nr. 4.3.3.2/1/24/I/002 finanšu līdzekļiem, Pašvaldība rēķinā iekļauj atsauci uz projekta nosaukumu un numuru.

7.11. Ja Līgums tiek izbeigts, Pašvaldība iesniedz 7.3. punktā minētos dokumentus piecu darba dienu laikā pēc Līguma izbeigšanas.

7.12. Ja Līgums tiek izbeigts, Pašvaldība, ne vēlāk kā piecu darba dienu laikā pēc Atskaites saskaņošanas, pārskaita neizmantoto summu Līgumā norādītajā Aģentūras kontā atbilstoši finansējuma avotam.

7.13. Aģentūrai ir tiesības pieprasīt Pašvaldībai atmaksāt pārmaksātos finanšu līdzekļus, ja saskaņā ar Atskaiti faktiskais līdzekļu izlietojums ir mazāks, nekā Pašvaldībai izmaksātais avanss.

**8. Pušu atbildība**

8.1. Par Līguma saistību nepienācīgu izpildi vai neizpildi Puses atbild saskaņā ar Latvijas Republikā spēkā esošiem normatīvajiem aktiem.

8.2. Pašvaldība ir atbildīga par:

8.2.1. kritēriju ievērošanu gadījumā, ja ir pieņemti Līguma 6.2.1. apakšpunktā minētie Pašvaldības saistošie noteikumi;

8.2.2. Pasākuma īstenošanu un saņemtā finansējuma izlietojumu atbilstoši Līguma noteikumiem.

8.3. Pašvaldība var slēgt sadarbības līgumus ar Līguma 2.2. punktā minētajiem Sadarbības partneriem, nodrošinot, ka sadarbības līgumos ir ietverti Līguma noteikumi.

8.4. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, kā arī nodrošināt, ka personas dati:

8.4.1. tiks apstrādāti likumīgi, godprātīgi un datu subjektiem pārredzamā veidā;

8.4.2. tiks apstrādāti Līguma izpildei un personas datu apstrādi neveiks ar Līguma izpildi nesavietojamā veidā;

8.4.3. ir precīzi un nepieciešamības gadījumā tiks atjaunināti;

8.4.4. tiks glabāti veidā, kas pieļauj personu identifikāciju ne ilgāk, kā nepieciešams Līguma

izpildei, ja pēc Līguma izpildes nav radies cits turpmākas datu apstrādes, tostarp glabāšanas nolūks un juridiskais pamats;

8.4.5. tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret nejaušu vai nelikumīgu nosūtīto, uzglabāto vai citādi apstrādāto personas datu iznīcināšanu, nozaudēšanu, pārveidošanu, neatļautu izpaušana vai piekļuve izmantojot atbilstošus tehniskos vai organizatoriskos pasākumus.

8.5. Katra Puse, apstrādājot saņemtos personas datus Līguma īstenošanai, ir pārzinis personas datu aizsardzības normatīvo aktu izpratnē.

8.6. Katra Puse ir atbildīga par personu (datu subjektu) informēšanu par viņu personas datu apstrādi, ko veic kā pārzinis.

8.7. Puses apņemas nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.

8.8. Līguma izpildei Aģentūra veic šādu datu apstrādi: atbilstoši Līguma 5.1.3. apakšpunktam dalībnieks tiek norīkots dalībai, kura ietvaros dalībniekam jānodod personu dati Pašvaldībai līguma par algotu pagaidu sabiedrisko darbu veikšanu slēgšanai (vārds, uzvārds, personas kods, adrese, kontaktinformācija u.c.).

8.9. Datu apstrādes tiesiskais pamats ir Bezdarbnieku un darba meklētāju atbalsta likums, Ministru kabineta 2011. gada 25. janvāra noteikumi Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” un Ministru kabineta 2023. gada 28. novembra noteikumiem Nr. 691 “Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa “Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku” 4.3.3.2. pasākuma “Nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū sekmēšana” īstenošanas noteikumi”, ja Pasākums tiek īstenots no ESF Plus projekta „Pasākumi iekļaujošai nodarbinātībai” Nr. 4.3.3.2/1/24/I/002 finanšu līdzekļiem,

8.10. Puses apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto personas datus saturošo informāciju. Minētais pienākums attiecas arī uz Pušu nodarbinātajiem. Puses nodrošina, ka to nodarbinātie pirms Līguma īstenošanas uzsākšanas, ir parakstījuši attiecīgus apliecinājumus par apņemšanos ievērot konfidencialitāti un neizpaust amata pienākumu izpildes laikā iegūtos personu datus, t.sk., pēc darba tiesisko vai civildienesta attiecību izbeigšanas.

8.11. Puses jebkurā gadījumā nodrošina:

8.11.1. aizsardzību pret fiziskās iedarbības radītu personas datu apdraudējumu;

8.11.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;

8.11.3. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai.

8.12. Pēc Aģentūras pieprasījuma Pašvaldība sniedz Aģentūrai visu informāciju par personas datu apstrādi un datu apstrādes līdzekļiem, ko Līguma izpildes ietvaros ir veikusi vai izmantojusi Pašvaldība.

8.13. Personas datu aizsardzības pārkāpuma rezultātā nodarīto kaitējumu datu subjektam kompensē tā Puse, kuras darbības vai bezdarbības rezultātā radies kaitējums datu subjektam.

**9. Nepārvarama vara**

9.1. Puses tiek atbrīvotas no atbildības par Līguma saistību daļēju izpildi vai neizpildi nepārvaramas varas vai ārkārtēju apstākļu dēļ, kurus attiecīgā Puse vai abas Puses nevarēja ne paredzēt, ne novērst, ne ietekmēt un par kuru rašanos Puses nav atbildīgas. Nepārvarama vara ir teroristisks akts, karadarbība vai karam pielīdzināma operācija, streiks, nemieri, stihiskas nelaimes, kā arī citas neparedzamas un ārkārtējas situācijas.

9.2. Katra no Pusēm, kuru Līguma ietvaros ietekmē nepārvaramas varas vai ārkārtēji apstākļi, vienas darbdienas laikā informē par to otru Pusi.

9.3. Ja nepārvaramas varas apstākļi ilgst ilgāk par 30 dienām, Puses ir tiesīgas vienpusēji atkāpties no Līguma, par to rakstveidā informējot otru Pusi un veicot visas nepieciešamās darbības no Līguma izrietošo pienākumu un tiesību izpildes sakārtošanai uz Līguma izbeigšanas brīdi.

**10. Citi noteikumi**

10.1. Aģentūra ir tiesīga vienpusēji apturēt Līguma darbību, ja nav iespējama vai apgrūtināta Pasākuma īstenošana saistībā ar Aģentūras finansējuma samazinājumu vai izmaiņām piešķirtajā finansējumā, vai izmaiņām normatīvajos aktos, kā arī sakarā ar Aģentūras reorganizāciju vai likvidāciju, ja tās rezultātā Aģentūras saistību pārņēmējs neturpina veikt Aģentūras funkcijas vai uzdevumus, vai arī attiecīgās funkcijas vai uzdevumus veic samazinātā apjomā. Šajos gadījumos Aģentūra vienas darbdienas laikā rakstiski informē Pašvaldību, nosūtot paziņojumu par Līguma darbības apturēšanu (turpmāk – Aģentūras paziņojums).

10.2. Apturot Līguma darbību 10.2. punktā noteiktajā kārtībā, Aģentūras paziņojumā tiek norādīts Līguma darbības apturēšanas termiņš. Uz šo termiņu pilnībā tiek apturēta arī Pušu saistību izpilde.

10.3. Finanšu līdzekļu atjaunošanas vai papildus piešķiršanas gadījumā, Aģentūra ir tiesīga atjaunot Līguma darbību, par to rakstiski paziņojot Pašvaldībai. Ja finanšu resursi netiek atjaunoti vai papildus piešķirti, Līgums tiek izbeigts pirms termiņa.

10.4. Aģentūra ir tiesīga vienpusēji izbeigt Līgumu šādos gadījumos:

10.4.1. Pašvaldība iesniegusi Aģentūrai nepatiesu informāciju saturošu dokumentu, vai Līgums noslēgts uz nepatiesas informācijas pamata;

10.4.2. Pasākums netiek īstenots atbilstoši Līguma noteikumiem;

10.4.3. Pašvaldība ar rīkojumu ir atskaitījusi visus nodarbinātos dalībniekus un atsakās iesaistīt Pagaidu darbos citus Aģentūras norīkotos dalībniekus;

10.5. Pašvaldībai ir tiesības vienpusēji izbeigt Līgumu, rakstiski brīdinot Aģentūru vismaz   
20darbdienas iepriekš, ja iestājušies objektīvi apstākļi vai notikumi, kuri negatīvi ietekmē vai varētu ietekmēt Līguma izpildi.

10.6. Līguma izpildē Pašvaldība izmanto aktuālās veidlapu versijas, kas pieejamas Aģentūras mājaslapā ([www.nva.gov.lv](http://www.nva.gov.lv)).

10.7. Aģentūra ir tiesīga vienpusēji ierosināt Līguma grozījumus un papildinājumus, kā arī mainīt Pasākuma finansējuma avotu, par to paziņojot Pašvaldībai piecasdarbdienas iepriekš.

10.8. Līguma grozījumus un papildinājumus noformē kā rakstveida Pušu vienošanos pie Līguma. Pēc abpusējas parakstīšanas, vienošanās iegūst juridisku spēku un kļūst par Līguma neatņemamu sastāvdaļu.

10.9. Aģentūras kontaktpersona Līguma izpildei ir (*vārds, uzvārds, amats, tālr.nr., e-pasts*). Pašvaldības kontaktpersona Līguma izpildei ir (*vārds uzvārds, amats, tālr.nr., e-pasts*). Pusēm ir pienākums informēt vienai otru par izmaiņām rekvizītos vai mainītām kontaktpersonām trīs darbdienu laikā pēc šo izmaiņu iestāšanās.

10.10. Visas domstarpības, nesaskaņas un strīdus, kas radušies Līguma darbības laikā, Puses risina savstarpēji vienojoties. Ja strīdus šādā veidā nav iespējams atrisināt, tad tie tiek risināti tiesā, saskaņā ar Latvijas Republikas normatīvajiem aktiem. Jautājumi, kas nav ietverti Līgumā, tiek risināti atbilstoši Latvijas Republikā spēkā esošiem normatīvajiem aktiem.

10.11. Līgumam ir viens pielikums “Algotu pagaidu sabiedrisko darbu plāns”, kas ir neatņemama Līguma sastāvdaļa.

10.12. Līgums stājās spēkā ar tā parakstīšanas dienu valsts informācijas sistēmā “Bezdarbnieku uzskaites un reģistrēto vakanču informācijas sistēma”, saskaņā ar Bezdarbnieku un darba meklētāju atbalsta likuma 9.1 pantu, un ir spēkā līdz tajā noteikto saistību pilnīgai izpildei.

**11. Pušu rekvizīti**

|  |  |  |
| --- | --- | --- |
| Nodarbinātības valsts aģentūra |  | *(Pašvaldības nosaukums)* |
| Reģ. Nr.90001634668 |  | *(Pašvaldības reģistrācijas Nr.)* |
| Krišjāņa Valdemāra iela 38 k-1, Rīga, LV-1010 |  | *(Pašvaldības adrese)* |
| Valsts kase |  | *(bankas nosaukums)* |
| TRELLV22 |  | *(bankas kods)* |
| Konts LV16TREL5180451030000 [[1]](#footnote-1)  Konts LV24TREL218045111500B [[2]](#footnote-2) |  | *(konta numurs)* |
|  |  |  |
| *(Aģentūras pārstāvja amats, vārds, uzvārds)* |  | *(Pašvaldības amatpersonas amats, vārds, uzvārds)* |
|  |  | *(datums)* |

1. Norāda, ja Pasākumu finansē no nodarbinātības speciālā budžeta [↑](#footnote-ref-1)
2. Norāda, ja Pasākumu finansē no ESF Plus projekta „Pasākumi iekļaujošai nodarbinātībai” Nr. 4.3.3.2/1/24/I/002 finanšu līdzekļiem [↑](#footnote-ref-2)